mevrou | Just another WordPress.com site
Categories Select Category dankbaarheid (16) depressie (8) Divorce (17) gesin en kinders (1) grappe (2) grudges (3) kultuur (2) lesse (34) nuwe lewe (19) snaakse (3) Uncategorized (433) verbruikerswetgewing (1) vergifnis (2) verhouding met God (10) versoening (2) werk (6)
Amia se kalender
Ek het nog nooit die sin van emmer lysies ingesien nie. Meeste van die items op die emmer lys kos geld.
Dit kos spaar om te reis om plekke te sien. Om dinge te doen. Ervarings is soms duur.
Dus bestaan my emmer lysie nie. Ek wil nie dat 'n item op die lys oorgaan in 'n begeerte wat nie eintlik kan realiseer nie. Begeertes brand mens uit.
Herfs in Paarl
Die uitsig vanaf my agterstoep. Ek dink natuurlik ek het die lekkerste blyplek in die wêreld. Ruim. Uitsig. Alles is daar.
So van bo af sien mens die mooi van die omgewing.
Ek is dankbaar dat ek weer die mooi opmerk.
….slaap en lui wees is lekker.
Niks so lekker soos om op 'n koel oggend te kan inlê nie. Snoesig onder jou duvet.
My bed is nogals my lekker plek. My huis my veilige hawe. Ek kan nie wag om saans onder die lakens in te kruip nie.
Snoesig. Knus. Ek bly sommer heel dag in die bed. Kos? Wie het dit nou nodig? 🤔
Dit is hoe oud ek die jaar is. Met my volgende verjaarsdag sal ek een jaar ouer wees as wat my Ma was tydens haar dood.
Die lewe is nie altyd regverdig nie. Ek gaan dit nie voor God se deur plaas nie want die MENS het 'n wil en 'n keuse. Soms sien mens nie verby die berg nie. Jy sien nie buite duisternis nie.
Ek weet. Ek was al daar en soms sluip die donkerte in my siel rond. Dit kos baie ligte aansit om dit te laat wyk.
Hoe anders sou die lewe nie gewees het as sulke donker dinge nie gebeur het nie.
Ek onthou hoe ek op laerskool gewens het dat ek 'n ander familie kan kry. Ander ouers. Wat lief is vir my. Ek het daardie gevoel eers verlede jaar kon verwerk en myself begin aanvaar.
Wat 'n pad om te loop.
Niks staan stil nie
Maar soms het mens stilte nodig.
Ek kom gister tot die besef dat my ma op 58 oorlede is.
Ek is 58.
Ek kyk na van haar laaste foto's en mens kon die swaar op haar gesig sien.
Op 58 wil mens eintlik nog baie dinge doen. Sy was lewensmoeg op daardie ouderdom.
2021 het voluit begin, het al skoon 'n spasma in my nek soos ek werk. Eintlik dink ek dat ek verkeerd sit by die werk die dat my nek aan die regterkant spasma maak.
Ewenwel, ek is al aan die gang. Mag ons 2021 beter verstaan as wat ons 2020 enigsins verstaan het.
Ek wil 2020 vaarwel toeroep, arriewarrie aan 'n jaar waar sommige mense erge swaarkry ervaar het.
Waar ek myself weer leer ken het en dit was nie altyd lekker nie. Ek is nie die beste vriendin op hierdie aarde nie. Ook nie beste Ma nie. Daarom is ek innig dankbaar oor al die liefde wat ek onvoorwaardelik ontvang.
aanbeweeg allen awesomeness besluite bly bouers briefies dankbaarheid depressie Die Naaimasjien diep Dindag divorce care Donderdag egskeiding eks eggenote enkellopende epos filtering eposse february song forgiveness friends glimlag godsdiens grudges Here josh groban kuikens vlieg uit die nes laat gaan letting go of anger mean people quiz rentvrye verhuring smile Tafelberg the issue of gay marraige uitdagings vergifnis verhouding verhoudings ver pad versekering versoening Virseker virseker versekering